open-index/open-wikipedia-markdown huggingface dataset:
Jaani kogudus

**Jaani kogudus** on mitme Eestis tegutseva ja tegutsenud kirikukoguduse nimi.

*EELK  Saaremaa Jaani kogudus, Saarte praostkonnas
*EELK  Tallinna Jaani kogudus, Tallinna praostkonnas
*EELK Tartu Ülikooli-Jaani kogudus, Tartu praostkonnas
*EELK  Kanepi Jaani kogudus,  Võru praostkonnas
*EELK  Taagepera Jaani kogudus, Viljandi praostkonnas
*EELK  Viljandi Jaani kogudus, Viljandi praostkonnas
*Valga saksa Jaani kogudus (Valga saksa-läti Jaani kogudus?), Valga Jaani kirikus
*Narva Jaani kogudus
*Lätis, Riia Püha Jaani kiriku, Jaani kogudus (Riia Jaani kogudus)
*Peterburi Jaani kogudus
Monito saar

**Monito saar** (hispaania *Islote Monito*) on palju suuremast Mona saarest 5 kilomeetrit loodes asuv asustamata Puerto Rico saar. *Monito* on meessoost sõna (vaste naissoost *Mona*le). Saar on üks kolmest Mona väila saarest ja osa *Isla de Mona e Islote Monito* ringkonnast, mis on Mayagüezi maakonna alljaotus. Saar on ligipääsmatu, viljatu, kuni 65 meetri kõrgune ja pindalaga 0,147&nbsp;km².

## Taimestik ja loomastik
Monito saare taimestik koosneb 37 liigist, 36 perekonnast ja 23 sugukonnast. Suuremad perekonnad on Cactaceae, Poaceae ja Malvaceae. Liikide vähesus (vähem kui 9% Mona saare liikide arvust) on tingitud mitmetest mõjuteguritest: Monito väiksus; väike elupaikade mitmekesisus, konkreetsemalt öeldes rannaelupaikade puudumine, saar on madal jm; ja eksootiliste liikide puudumine. Samal ajal tekitavad pesitsevad linnud, eriti *[[Sula leucogaster]]*, saarel segadust. Rohttaimede taksonoomilise rühma leidumine on seostatav lagedamate aladega põõsastiku vahel. Mona platoole iseloomulike vabalt levivate liikide (nt orhideede) puudumine on märkimisväärne.

Monito geko, ohustatud liik, on unikaalne just Monito saarele.

## Vaata ka
*Mona saar
*Desecheo

## Välislingid

*Puerto Rico Mayagüez´i Ülikooli Bioloogia Herbaariumi osakonna kokkuvõte Monito saarest
Mona väil

**Mona väil** on väin, mis eraldab Hispaniola ja Puerto Rico saari. Mona väil ühendab Atlandi ookeani Kariibi merega ja see on oluline laevatee Atlandi ookeani ja Panama kanali vahel.

Väila läbimine on üks keerulisemaid Kariibi meres. Seal on palju muutlikke loodete hoovusi, mille tekitavad kaks suurt saart mõlemal pool väila ja liivapangad, mis ulatuvad mitme kilomeetri kaugusele mõlemast rannikust.

## Saared
Mona väilas on kolm saart:
*Mona saar asub Mona väila keskosa lähedal;
*5 kilomeetrit Mona saarest loodes on palju väiksem Monito saar;
*50 kilomeetrit Mona saarest kirdes ja 21 kilomeetrit Puerto Rico rannikust asub Desecheo saar.

## Struktuur ja seismilisus
1918. aastal Puerto Rico lääneosa tabanud laastava maavärina ja sellest põhjustatud tsunami kese oli väilas. Väilas on tihti väikseid maavärinaid. Väila all on seismiliselt aktiivne riftitsoon, mis liigub vanema, osaliselt erodeerunud maakoore murrangu peale. Desecheo saar asub Desecheo ahelikus, mis on Puerto Rico loodenurgani ulatuv kitsas ida-läänesuunaline ahelik. Ahelik moodustab 4000 meetri sügavuse Mona rifti lõunapiiri. Rifti idapoolsel osal on 3 kilomeetrit teravat reljeefi ja seda juhib põhja-lõunasuunaline lõhestav Mona rifti murrang.

## Viited
Russell Westbrook

**Russell Westbrook III** (sündinud 12. novembril 1988 Long Beachis Californias) on Ameerika Ühendriikide korvpallur, kes mängib 2020. aastast NBA klubis Washington Wizards.

## Karjäär
Kolledži ajal mängis Westbrook Los Angelese California Ülikooli (UCLA) korvpallimeeskonnas.

Westbrook valiti 2008. aasta NBA *draft*'ist neljandana Oklahoma City Thunderisse, kus ta mängis kokku 11 hooaega. Mitu korda läänekonverentsi finaali jõudnud Thunderi edukaim hooaeg oli 2011/12, mil pääseti NBA finaali, kus tuli tunnistada LeBron Jamesi juhitud Miami Heati 1 : 4 paremust.

2017. aastal valiti Westbrook NBA põhihooaja kõige väärtuslikumaks mängijaks, kui ta kogus ühel hooajal NBA rekordit tähistavad 42 kolmikduublit ning tema kogu hooaja keskmised näitajad punktide (31,6), lauapallide (10,7) ja resultatiivsete söötude (10,4) arvestuses andsid samuti kokku kolmikduubli.

Ka järgmisel kahel hooajal sai Westbrook keskmiselt kokku kolmikduubli: 2017/18. hooajal 25,4 punkti, 10,1 lauapalli ja 10,3 tulemuslikku söötu ning 2018/19. hooajal 22,9 punkti, 11,1 lauapalli ja 10,7 korvisöötu mängus.

Westbrook on karjääri jooksul teinud 157 kolmikduublit, millest on enamat suutnud vaid Oscar Robertson (181).

2019. aasta suvel vahetati Westbrook Chris Pauli vastu Houston Rocketsisse, kus ta tõi hooajal 2019/20 keskmiselt 27,2 punkti, 7,9 lauapalli ja 7 resultatiivset söötu mängus.

2020. aasta detsembris vahetati Westbrook John Walli vastu praegusesse koduklubisse Washington Wizardsisse.

## Saavutused
* NBA põhihooaja kõige väärtuslikum mängija (2017)
* 9 korda valitud NBA tähtede mängule (2011–2013, 2015–2020)
* 2-kordne NBA tähtede mängu kõige väärtuslikum mängija (2015, 2016)
* 2 korda valitud NBA sümboolsesse 1. viisikusse (2016, 2017)
* 5 korda valitud NBA sümboolsesse 2. viisikusse (2011–2013, 2015, 2018)
* 2 korda valitud NBA sümboolsesse 3. viisikusse (2019, 2020)
* 2-kordne NBA hooaja skoorikuningas (2015, 2017)
* 2-kordne NBA hooaja söödumeister (2018, 2019)
* NBA uustulnukate esiviisik (2009)

## Rahvuskoondis
Westbrook tuli USA korvpallikoondisega 2010. aastal maailmameistriks ja 2012. aastal olümpiavõitjaks. 

## Viited

## Välislingid
* Russell Westbrook – NBA.com
* Russell Westbrook – Basketball-Reference.com
Kultuurigeograafia

**Kultuurigeograafia** on õpetus ruumilistest variatsioonidest kultuurirühmade vahel ning nende ruumilisest toimimisest ühiskonnas. Kultuuripiirkond on geograafiline üksus, mis põhineb inimeste ühesugustel omadustel ("Kulturtourismus", 1996).

## Vaata ka
*Kultuuriturism

## Kirjandus
* Kulturtourismus / herausgegeben von Axel Dreyer. München; Wien : Oldenbourg, 1996.
Paraolümpiamängud

**Paraolümpiamängud** on maailma suurim spordivõistlus füüsilise või vaimse puudega inimestele. 

Paraolümpiamänge koordineerib Rahvusvaheline Paralümpiakomitee. 

Esimesed paraolümpiamängud toimusid 1960. aastal Roomas.

Alates 1988. aastast toimuvad paraolümpiamängud kohe pärast olümpiamänge samas linnas.

## Eesti paraolümpiamängudel

Eesti on paraolümpiamängudel osalenud 1992. aastast.

## Vaata ka
* Taliparalümpiamängud
* Eriolümpiamängud
Evald Mähle

**Evald Andreas Mähle** (4. juuni 1878 – 15. oktoober 1939) oli eesti insener.

Ta lõpetas 1908. aastal Riia Polütehnilise Instituudi inseneriteaduskonna, Korporatsioon Vironia vilistlane.

Evald Mähle osales Esimeses maailmasõjas, tuli Eestisse tagasi 1920. aastal ja teenis samast aastast Eesti raudteel, alates 1926. aastast Ehitusameti Tehnikaosakonna juhataja abina administratiivalal. Alates 1931. aastast oli ta Kaitseliidu kompaniipealik.

20. veebruaril 1939 anti talle Valgetähe IV klassi teenetemärk.
Kurna vald

**Kurna vald** (saksa keeles *Gemeinde Cournal*) oli vald Jüri kihelkonnas Harju kreisis ja Harju maakonnas 1866–1939. Vallamaja asus Vaela külas.

Jüri kihelkonna Kurna valda kuulusid Kurna mõis, Lehmja mõis, Mõigu mõis, Nabala mõis ja Sausti mõis.

Jüri kihelkonna Kurna vallaga liideti Lehmja vald (1866–1891), Mõigu vald (1866–1891), Nabala vald (1866–1891), Sausti (Kaarepere) vald (1866–1891).

2. veebruaril 1919 lahutati Harju maakonnanõukogu otsusega Kurna vallast Nabala kogukond iseseisvaks Nabala vallaks Harju maakonnas.

1934. aasta rahvaloenduse alusel oli Kurna vallas elanikke kokku 1617, neist mehi 783 ja naisi 834. Lisaks loendati kokku elukohad- elumaju 281, kortereid 398, eluruume (tube) 982. 

1939. aasta vallareformiga arvati vald uue Tõdva valla koosseisu.

1929. aastal otsustas vallavolikogu alates 1909. aastast ametis olnud endise vallavanema Mart Rosenfeldi elusuuruses portree valla kantseleisse üles panna.

Kurna vallavolikogu liikmed:

## Pildid vallavolikogust

## Viited
Dwight Howard

**Dwight David Howard** (sündinud 8. detsembril 1985 Atlantas) on Ameerika Ühendriikide elukutseline korvpallur, kes mängib 2020. aastast NBA klubis Philadelphia 76ers.

## NBA karjäär
2004. aasta NBA *draft*'ist esimesena Orlando Magicusse valitud Howard veetis Orlandos kaheksa hooaega, kogudes oma statistiliselt parimal, 2010/11. hooajal keskmiselt 22,9 punkti, 14,1 lauapalli ja 2,4 viskeblokeeringut mängus. Howard aitas Magicul 2009. aastal jõuda ka NBA finaali, kus jäädi 1 : 4 alla Kobe Bryanti juhitud Los Angeles Lakersile.

2012. aastal vahetati Howard Lakersisse, kuid juba pärast üht hooaega siirdus keskmängija edasi Houston Rocketsisse, kus mängis järgmised kolm aastat. 2016. aastast on Howard igal hooajal klubi vahetanud – esmalt siirdus ta Houstonist Atlanta Hawksi, siis Charlotte Hornetsisse ja seejärel Washington Wizardsisse, jõudes 2019. aasta augustiks ringiga tagasi Lakersi ridadesse. 

Lakersis selgelt vahetusmängija rolli taandunud Howard tõi pingilt sekkudes ligi 19 minutiga keskmiselt 7,5 punkti ja 7,3 lauapalli mängus, aidates LeBron Jamesi ja Anthony Davise juhitud Lakersi 2020. aasta NBA meistriks.

2020. aasta novembris sõlmis Howard aastase lepingu Philadelphia 76ersiga.

## Saavutused
* NBA meister (2020)
* 8 korda valitud NBA tähtede mängule (2007–2014)
* 5 korda valitud NBA sümboolsesse 1. viisikusse (2008–2012)
* 1 kord valitud NBA sümboolsesse 2. viisikusse (2014)
* 2 korda valitud NBA sümboolsesse 3. viisikusse (2007, 2013)
* 3-kordne NBA parim kaitsemängija (2009–2011)
* 4 korda valitud NBA sümboolsesse 1. kaitseviisikusse (2009–2012)
* 1 kord valitud NBA sümboolsesse 2. kaitseviisikusse (2008)
* 5-kordne NBA parim lauavõitleja (2008–2010, 2012, 2013)
* 2-kordne NBA blokikuningas (2009, 2010)
* NBA pealtpanekuvõitluse võitja (2008)

## Rahvuskoondis
USA korvpallikoondisega tuli Dwight Howard 2008. aastal olümpiavõitjaks. 2012. aastal ei saanud ta seljaoperatsiooni tõttu USA võistkonnas kaasa lüüa. 2006. aastal võitis Howard USA koondisega Jaapanis peetud korvpalli maailmameistrivõistlustel pronksmedali.

## Vaata ka
NBA drafti esimeste valikute loend

## Välislingid
* Dwight Howard – NBA.com
* Dwight Howard – Basketball-Reference.com
Vestfaali süsteem

**Vestfaali süsteemiks** nimetatakse tänapäeval väljakujunenud rahvusvaheliste suhete süsteemi ehk paljude riikidega maailmakorraldust.

See süsteem põhineb jõudude tasakaaluideel, mis eeldab tsentraliseeritud võimuga suveräänsete riikide olemasolu. See tähendab, et ühelgi riigil ei ole õigust sekkuda teise riigi siseasjadesse, eriti usuküsimustesse. Riigid on kõrgeimaid ilmaliku võimu teostajad (varem olid nendeks usuorganid). Vestfaali süsteemile pani aluse 1648. aastal sõlmitud Vestfaali rahu. Samas on see süsteem leidnud ka kriitikat, kuna globaalsest rahasüsteemist ja majandussüsteemist tulenevad probleemid ning ülemaailmsed keskkonnaprobleemid vajavad lahendamist riikideüleste institutsioonide poolt, kuid hetkel pole suveräänsed riigid nõus oma võimu loovutama.

## Vestfaali rahu
1648. aastal sõlmitud Vestfaali rahu lõpetas Kolmekümneaastase sõja ja lõi aluse suveräänsete riikide tekkeks. Ta koosneb kahest lepingust. Neist esimene, peamiselt protestantlike osapoolte jaoks, kirjutati alla Osnabrückis ja teine, katoliiklastest osa poolte jaoks, Münsteris. Lepingutes määrati territooriumite piirid, kahjutasud ja kompensatsioonid, losside ja vabade linnade saatused. Vestfaali rahu läbirääkimisi võib pidada esimeseks suureks Euroopa rahukonverentsiks. Paljud 1648. aastal sõnastatud põhimõtted toimivad tänapäevani, esinedes paljude rahvusvaheliste organisatsioonide põhikirjades, rahvusvahelises õiguses ja tavapraktikas.

### Rahu tagajärjed
* Madalmaad ja Šveits tunnistati formaalselt Saksa Rahva Püha Rooma riigist iseseisvateks.
* Lõi tolerantsuse erinevate poliitiliste vormide suhtes (korraga võisid eksisteerida Louis XIV absolutism, monarhiad, Veneetsia vabariik jt)
* Tekkisid riigi tunnused: territoriaalsus, avaliku ja erasfääri eristamine, poliitilised institutsioonid ja legitiimne autoriteet (õigustatud valitsejad)
* Kirik ei saanud enam maksustada impeeriumi alasid, ilma suveräänide nõusolekuta.
* Kaotas usuküsimuste olulisuse rahvusvahelistes suhetes, mis oli peamine konfliktide allikas 16. ja 17. sajandi vältel 
* Riigid õppisid koos eksisteerima, austama erinevaid siseriiklike korraldusi ning toetama üksteise suveräänsust.
## Viited
Mona Simpson (tegelane)

**Mona Penelope Simpson** (neiupõlvenimi **Olsen**) on telesarja "Simpsonid" kõrvaltegelane, Homeri ema, kes lahkus pere juurest, kui Homer oli alles pisike.

Tegelane sai nime Richard Appeli (kes oli sarja seitsme jao stsenarist) endise naise, kirjaniku Mona Simpsoni järgi.

Sarjas on talle hääle andnud mitu näitlejat: Maggie Roswell, Tress MacNeille, Pamela Hayden ja Glenn Close.
Julius Petersen

**Julius Peter Christian Petersen** (16. juuni 1839 Sorø – 5. august 1910 Kopenhaagen) oli Taani matemaatik.

## Elulugu
Peterseni huvi matemaatika vastu oli laialdane, teda huvitasid geomeetria, funktsiooniteooria, arvuteooria, matemaatiline füüsika, matemaatika ökonoomika, krüptograafia ja graafiteooria.

Tema tunnustatuim artikkel "Die Theorie der regulären Graphen" oli põhjapanev panus kaasaegsesse graafiteooriasse, nii nagu ma seda praegu tunneme. 1898. aastal esitas ta kontranäite ühele 3-valentsregulaarseid graafe puudutavale teoreemile, mis tänapäeval on tuntud kui Peterseni graaf. See *3-valents-, 2-distants-, 5-vöö- ja tugevregulaarne* graaf on esitatud pea kõigis graafiteooria õpikutes.

## Tunnustus
Peterseni 150. sünniaastapäeva puhul ilmus ajakirja Discrete Mathematics eriväljaanne, kus esitatakse ka biograafilisi andmeid.

## Viited
Harku vald (Keila kihelkond)

**Harku vald** (saksa keeles *Gemeinde Hark*) oli vald Keila kihelkonnas Harjumaal. Vallamaja asus tänapäeva Hüüru küla aladel.

1926. aasta detsembris oli vallavanemaks Aleksander Korsen, kes mõisteti Tallinna-Haapsalu Rahukogus 26. jaanuaril 1929 valla raha raiskamise eest kaheks aastaks vangiroodu .

## Viited
Friedrich Gustav Bienemann

**Friedrich Gustav Bienemann** on mitme isiku nimi:
*Friedrich Gustav Bienemann (1838–1903), ajaloolane
*Friedrich Gustav Bienemann (1860–1915), ajaloolane, ajakirjanik
1943. aasta Kuldgloobuse auhinnad

**1943. aasta Kuldgloobuse auhinnad** olid esimesed Kuldgloobuse auhinnad. Need jagati välja 1944. aasta jaanuaris 20th Century Foxi stuudios Los Angeleses Californias.

## Võitjad
* Parim film: "Bernadette'i laul" (*The Song of Bernadette*)
* Parim naispeaosa: Jennifer Jones – "Bernadette'i laul"
* Parim meespeaosa: Paul Lukas – *Watch on the Rhine*
* Parim lavastaja: Henry King – "Bernadette'i laul"
* Parim naiskõrvalosatäitja: Katina Paxinou – "Kellele lüüakse hingekella" (*For Whom the Bell Tolls*)
* Parim meeskõrvalosatäitja: Akim Tamiroff – "Kellele lüüakse hingekella"

## Viited

## Välislingid
* The 1st Annual Golden Globe Awards. HFPA
Untsakad

**Untsakad** on 1992. aastal loodud Eesti rahvamuusikaansambel.

Algul esines ansambel nimega **Rahvastepall**, 1993. aastal võeti uueks nimeks **Untsakad**.

Oma missiooniks on ansambel nimetanud rahvaluule kogumist.

## Koosseis
* Jaanus Jantson – akustiline kitarr, laul
* Ilmar Kald – viiul, laul
* Jaanus Põlder – mandoliin, laul
* Margus Põldsepp – lõõtspillid, laul
* Marek Rätsep – basskitarr, laul
* Tauno Uibo – helirežissöör

## Diskograafia
* *Karmi elu sunnil* (1994)
* *Nuur ma olli, ull ma olli...* (1995)
* *Päälinna laiv Von Krahlis* (1996)
* *Nižni Novgorod* (1997)
* *Metsa läksid sa* (1998)
* *Tütarlaps merimeeste kõrtsist* (2000)
* *Untsakad 10* (2002)
* *Metsa läksid sa 2* (2006)
* *Meie küla pidu* (2011)
* *Nõiduvad huuled* (2025)

## Viited

## Välislingid

* Ametlik koduleht
* Untsakad Facebookis
Poalei Zion

**Poalei Zion** (heebrea keeles *פועלי ציון*) ehk **Juudi Sotsiaaldemokraatlik Töölispartei** oli 1906. aastal asutatud juutide sotsiaaldemokraatlik partei.
Demineraliseerimine

**Demineraliseerimine** ehk **demineralisatsioon** (inglise *demineralization*) on vees lahustunud anorgaaniliste ainete sisalduse vähendamine füüsikaliste, keemiliste või bioloogiliste võtetega.

## Vaata ka
*immobilisatsioon (biokeemia)
*mineraliseerumine
*mineralisatsioon

## Viited
Suur nälg

**Suureks näljaks** nimetatakse Eesti ajaloos Eesti- ja Liivimaal Rootsi võimu ajal 1695–1697 toimunud näljahäda. Tõenäoliselt oli tegemist kõige rängema näljahädaga, mis Eesti alasid kunagi tabanud on. Vaatamata näljahädale jätkasid Rootsi võimud vilja väljavedu.

## Ajalugu

1694. aastal tabas Eestit ikaldus. Viljakasvuks oli ilm ebasoodne, järgmisel aastal sadas suvi läbi külma vihma, nii et heina ei saanud teha. Rukis ei õitsenud ega valminud. Suvivilja hävitas sügisel varajane külm. 1696. aasta kevad oli jälle väga külm ja suvel sadas taas vihma. Ikaldus oli veel suurem kui eelmisel aastal. 1696. aastal hakkasid esimesed inimesed nälga surema. Paljud inimesed lahkusid kodudest, et toitu otsida. Suure näljaga proovisid inimesed süüa kõike, mis kätte sattus. Söödi isegi õlgi, puukoort, sõnnikut. Paljud inimesed läksid linnadesse, kus oli aga samuti toidupuudus.

1696. aastal oli linnades siiski veel piisavalt toiduvarusid. 1696. aasta kevadel lubab Liivimaa kuberner Erik Soop Liivimaa majandusasehaldur Strömfeldtil Tartu sõja­väe moonalaost laenata talunikele 700 tündrit vilja ja teeb korralduse ka Pärnumaa rentnike varustamiseks viljaga. Vilja veeti Eestist ka Rootsi ja Soome, kus näljahäda oli suurem. 1697. aastal oli heategevuslik üritus näljahädaliste aitamiseks ka Tartus (kindralkuberner Erik Dahlbergi korraldusel).

1697. aasta kevadel, kui teede ja asulate ümber hakkas lumi sulama, leiti palju laipu, kes olid talvel surnud. Kõige vähem lootust oli orbudel ja vanuritel. Levis tüüfus ja düsenteeria. Näljahäda lõppes alles 1698. aastal. On arvatud, et suri umbes 70 000 – 75 000 inimest, seega 20% rahvastikust ehk iga viies inimene. 1701-1703. aasta nekrutivõtu ajaks oli keskklassi talupoegadel veel küllalt raha, et oma antud nekrutitele palka ja riietust osta. See näitab, et löögi alla oli sattunud eeskätt sulasrahvas ja popsid, keskklass suutis näljahädast välja tulla.

## Ilukirjanduses
Suurt nälga on kujutatud Mait Metsanurga romaanis "Tuli tuha all", Aristarh Sinkeli romaanis "Mõõgaga mõõdetud maa" ja Meelis Friedenthali romaanis "Mesilased".

## Vaata ka
*Holodomor

## Välislingid
*Otto Liiv, Linnad ja maarahvastik Eestis suure näljaaja kriisikuudel,  „Kultuuri ja teaduse teilt”, 1932
Forgotten Sunrise

**Forgotten Sunrise** on 1992. aastal loodud Eesti *outdustrial*i bänd.Algselt *death metal*it viljeleva bändi asutajaliikmed olid laulja Anders Melts ja basskitarrist Jan Talts. 1993. aastal sõlmiti leping plaadifirmaga Rising Realm Records ning järgmisel aastal andis bänd välja debüütplaadi *Forever Sleeping Greystones*. 1996. aastal võttis Forgotten Sunrise muusikategemisel kasutusele arvutid ning hakati mängima varasemast oluliselt erinevat muusikat — *deathbeat*i. 

## Koosseis
* Anders Melts – laul, bass, löökpillid, programmeerimine (alates 1992)
* Kadri Sammel – klahvpillid, laul, bass, programmeerimine (alates 2014)
* Jaan "Suva" Pullerits – programmeerimine, efektid (alates 2020)

### Endised bändiliikmed
* Gerty Villo – klahvpillid, laul (2006-2014)
* Ragnar Kivi – löökpillid, süntesaator (2010-2014)

* Jan Talts – basskitarr (1992–1999)
* Tarvo Valm – trummid (1992–1995)
* Margus Gustavson (Kusti) – kitarr (1992–1995)
* Margus Aro (George) – klahvpillid (1993–1995)
* Keijo Koppel – kitarr (1997–1999)
* Meelis Looveer – programmeerimine (1996–2001)
* Riivo Torstenberg – basskitarr (2001–2004)
* Tiiu Kiik (Tiux) – laul, klahvpillid (1997–2005)
* Ott Evestus – löökpillid (2003–2005)
* Renno Süvaoja – kitarr (1996–2006)
* Ginger-Lizzy - elektroonika (2005–2006)
* Andrei Voinov – basskitarr (1999–2001 ja 2004–2007)
* Pavel Torpan – kitarr, laul (2007-2013)

## Diskograafia
* *Behind The Abysmal Sky* (1993) demo
* *Forever Sleeping Greystones* (1994) 
* *Forgotten Sunrise* (1999)
* *a.Nimal f.Lesh - Looma Liha* (2001)
* *Ple:se Disco-Nnect Me* (2003)
* *Ru:mipu:dus* (2004)
* *Never(k)now* (2005)
* *Willand* (2007)
* *Different Knots of Ropelove* (2008)
* *Behind The Abysmal Sky/Forever Sleeping Greystones (Re-release)* (2009)
* *The Moments When God Was Wrong* (2009)
* *Time Flies - Rare And Unreleased* (2012)
* *Cretinism* (2013)

## Viited

## Välislingid
* Ametlik koduleht
* Forgotten Sunrise @ Rada7.ee
* Forgotten Sunrise @ EstonianMetal.com
*
Õgvendamine

**Õgvendamine** ehk **õgvendus** on vooluveekogude sirgestamine, et vesi kiiremini ära voolaks. 

Õgvendamist koos süvendamisega rakendatakse eriti maaparandussüsteemide suublais. Õgvendamise käigus ja selle tagajärjel muutub elukeskkond: nii vees kui kaldal väheneb liikide arv.

Õgvendamise tagajärjel vooluveekogust eraldatud (eraldunud) meandreist moodustuvad seisva veega soodid.

## Viited
Sarah Burke

**Sarah Burke** (3. september 1982 Barrie – 19. jaanuar 2012 Salt Lake City) oli Kanada vigursuusataja. Ta oli neljakordne X Gamesi võitja ehk maailmameister ja 2005. aasta rennisõidu maailmameister.

Sarah Burke propageeris vigursuusatamist ning tänu tema tegevusele võeti vigursuusatamine olümpiamängude kavva. 2014. aasta taliolümpiamängudel Sotšis oli ta üks Kanada kuldmedalilootustest. 

Sarah Burke'i surma põhjuseks oli 11. jaanuaril treeningul saadud raske peavigastus. Ta kukkus peaga vastu renni ja vigastas kaelal asuvat arterit, mis varustab verega ajutüve ja aju tagumist osa.

Vastavalt tema soovile annetati tema elundid teiste inimeste elu päästmiseks.

Tema abikaasa oli vigursuusataja Rory Bushfield.

## Viited
Felix Neureuther

**Felix Neureuther** (sündinud 26. märtsil 1984 Garmisch-Partenkirchenis) on Saksamaa mäesuusataja.

Neureuther tuli 2005. aasta maailmameistrivõistlustel Bormios maailmameistriks meeskonnavõistluses. 2013. aasta maailmameistrivõistlustel Schladmingis sai ta oma esimese medalid individuaalalal, kui võitis slaalomis hõbemedali. 2015. aasta maailmameistrivõistlustel Beaver Creekis võitis ta slaalomis pronksmedali. Ka 2017. aastal Sankt Moritzis tuli ta slaalomis pronksile.

Ta on osalenud kolmedel taliolümpiamängudel. 2006. aasta taliolümpiamängudel Torinos võistles ta kahel alal, kuid katkestas nii slaalomis kui ka suurslaalomis. 2010. aasta OM-il Vancouveris võistles ta samuti kahel alal, kuid pidi slaalomis katkestama. Suurslaalomis jõudis ta finišisse ja sai kaheksanda koha. 2014. aasta OM-il Sotšis saavutas ta suurslaalomis 8. koha, kuid katkestas slaalomis.

Maailma karikasarjas osales Neureuther esimest korda 4. jaanuaril 2003 Kranjska Gora etapil suurslaalomis, kuid sõitis juba esimeses sõidus rajalt välja. Esimest korda jõudis ta poodiumile 3. detsembril 2006 Beaver Creekis slaalomis, kui ta sai kolmanda koha. Esimese MK-etapi võidu sai ta Kitzbühelis 24. jaanuaril 2010 slaalomis.

Felix Neureutheri vanemad olid ka mäesuusatajad, tema ema Rosi Mittermaier on tulnud olümpiavõitjaks ja maailmameistriks ning lisaks võitnud maailma karika. Ka tema isa Christian Neureuther oli edukas mäesuusataja.

## Saavutused

### [[Mäesuusatamise maailmameistrivõistlused|Maailmameistrivõistlustel]]

* 2005  Bormios 
**  **maailmameister** meeskonnavõistluses
* 2013  Schladmingis
**  hõbemedal slaalomis
**  pronksmedal võistkonnavõistluses
* 2015  Beaver Creekis
**  pronksmedal slaalomis
* 2017  Sankt Moritzis
**  pronksmedal slaalomis

### [[Maailma karikavõistlused mäesuusatamises|Maailma karikasarjas]]
* Slaalomi karikas
** 2. koht: 2013, 2014, 2015
** 3. koht: 2016
Felix Neureuther on osalenud (seisuga 19. veebruar 2017) 238 MK-etapil ja jõudnud esikolmikusse 47 korral, neist 13 etappi on ta võitnud.

#### Maailma karikasarja etapivõidud

## Välislingid

* Felix Neureutheri koduleht
*
Poks 1948. aasta suveolümpiamängudel

**[[1948. aasta suveolümpiamängud|14. suveolümpiamängude]]** võistlused poksis peeti 7.–13. augustini Suurbritannias Londonis. 

Peamine võistluspaik oli Empire Pool (tänapäeval SSE Arena), kuid täiendavalt võisteldi veel Empress Hallis (tänapäeval Earls Court Exhibition Centre). 

Võisteldi kaheksas kaalukategoorias nagu enne II maailmasõdagi, kuid nüüd põhinesid kaalukategooriad naelte asemel kilogrammidel.

## Osalejad
Võistlustel osales 205 võistlejat 39 riigist. Vanim osaleja oli Kaare Gundersen (Norra; sündinud 13. august 1909) ning noorim osaleja oli Nicolaas Linneman (Holland; sündinud 11. juuni 1931). 

## Val Barkeri karikas
Val Barkeri karika parima tehnikaga poksijale sai poolraskekaalu (kuni 80 kg) kuldmedali- ja olümpiavõitja George Hunter (Lõuna-Aafrika Liit).

## Medalitabel
Kokku sai medaleid 13 riigi või võistkonna võistlejad.

## Punktitabel
Kokku sai olümpiasüsteemi punkte 27 riigi võistlejad.

## [[Kärbeskaal (poks)|Kärbeskaal]] (kuni 51 kg)
26 võistlejat

## [[Kukk-kaal (poks)|Kukk-kaal]] (kuni 54 kg)
30 võistlejat

## [[Sulgkaal (poks)|Sulgkaal]] (kuni 58 kg)
30 võistlejat

## [[Kergekaal (poks)|Kergekaal]] (kuni 62 kg)
28 võistlejat

## [[Kergekeskkaal (poks)|Kergekeskkaal]] (kuni 67 kg)
26 võistlejat

## [[Keskkaal (poks)|Keskkaal]] (kuni 73 kg)
25 võistlejat

## [[Poolraskekaal (poks)|Poolraskekaal]] (kuni 80 kg)
29 võistlejat

## [[Raskekaal (poks)|Raskekaal]] (üle 80 kg)
17 võistlejat

## Välislingid
* Poks 1948. aasta suveolümpiamängudel lehel Sports-Reference. Inglise keeles
* Poks 1948. aasta suveolümpiamängudel lehel Amateur Boxing Results. Inglise keeles
Tõnis Milling

**Tõnis Milling** (sündinud 24. jaanuaril 1976) on eesti õhtujuht ja kultuurikorraldaja. 

Ta on juhtinud telesaadet "Auk seinas", koos Kalev Kruusiga telesaadet "Kalamehejutud" ja osalenud ka telesarjades. 

Ta on OÜ Peoloog omanik. Lisaks haldab ta Kurtna Sündmuskeskust.

Ta on kaitseliitlane ja abipolitseinik. 

## Isiklikku
Tema vanem vend oli näitleja Madis Milling. Tõnise hüüdnimi on Väike Milling, kuigi ta on oma 1,92 m pikk olnud vanemast vennast pikem.

## Viited
1944. aasta Kuldgloobuse auhinnad

**1944. aasta Kuldgloobuse auhinnad** olid teised Kuldgloobuse auhinnad. Need jagati välja 1945. aasta jaanuaris Beverly Hills Hotellis Los Angeleses Californias.

## Võitjad
* Parim film: *Going My Way*
* Parim naispeaosa: Ingrid Bergman – *Gaslight*
* Parim meespeaosa: Alexander Knox – *Wilson*
* Parim lavastaja: Leo McCarey – *Going My Way*
* Parim naiskõrvalosatäitja: Agnes Moorehead – *Mrs. Parkington*
* Parim meeskõrvalosatäitja: Barry Fitzgerald – *Going My Way*

## Välislingid
* The 2st Annual Golden Globe Awards. HFPA
Sorø

**Sorø** on linn Taanis Sjællandi saarel, Sjællandi piirkonna ja Sorø valla keskus.

Asula tekkis 1142 või 1147 Asser Rigi asutatud tsistertslaste kloostri juurde. Sorø klooster kasvas Põhjamaade suurimaks ja rikkaimaks kloostriks. Kloostri kirikusse on maetud mitu Taani kuningat.

Kloostri juures tegutses Sorø Akadeemia, mille järglane on tänapäeval tegutsev Sorø gümnaasium.
Saaremaa Üldkasulik Ühing

**Saaremaa Üldkasulik Ühing** oli Saaremaa rüütelkonna järglasorganisatsioon, mis tegutses aastail 1920–1939.

Ühingu presidendid olid 1920–1925 Oskar von Ekesparre, 1926–1929 Albert Saß ja 1929–1939 Matthias Stackelberg.

Ühing pidas Saaremaa rüütelkonna aadlimatriklit ja andis välja rüütelkonna genealoogilist käsiraamatut.
Krimulda piirkond

**Krimulda piirkond** (läti keeles *Krimuldas novads*) oli 1. järgu haldusüksus Lätis.

Läti Rahvastikuregistri andmetel oli 1. jaanuaril 2012 Krimulda piirkonna elanikest lätlasi 91,93%, venelasi 4,16% ja teistest rahvustest inimesi 3,93%.

Piirkond moodustati 2009. aastal Krimulda ja Lēdurga vallast. 2021. aastal liideti Krimulda piirkond Sigulda piirkonnaga.

## Vaata ka
* Krimulda (ajalooline piirkond)

## Viited

## Välislingid
* Krimulda piirkonna koduleht
Kuldīga piirkond (2009–2021)

**Kuldīga piirkond** (läti keeles *Kuldīgas novads*) oli 1. järgu haldusüksus Lätis Kuramaal.

Piirkond moodustati 2009. aastal Kuldīga rajooni 13 vallast ja Kuldīga linnast.

Läti Rahvastikuregistri andmetel oli 1. jaanuaril 2012 Kuldīga piirkonna elanike seas lätlasi 92,48%, venelasi 2,76%, leedulasi 1,27%, mustlasi 1,08% ja teistest rahvustest inimesi 2,41%.

2021. aastal liideti Kuldīga piirkond Skrunda ja Alsunga piirkonnaga uueks, Kuldīga piirkonnaks.

## Territoriaalne jaotus

* Kuldīga
* Ēdole vald (*Ēdoles pagasts*)
* Gudenieki vald (*Gudenieku pagasts*)
* Īvande vald (*Īvandes pagasts*)
* Kabile vald (*Kabiles pagasts*)
* Kurmāle vald (*Kurmāles pagasts*)
* Laidi vald (*Laidu pagasts*)
* Padure vald (*Padures pagasts*)
* Pelči vald (*Pelču pagasts*)
* Renda vald (*Rendas pagasts*)
* Rumba vald (*Rumbas pagasts*)
* Snēpele vald (*Snēpeles pagasts*)
* Turlava vald (*Turlavas pagasts*)
* Vārme vald (*Vārmes pagasts*)

## Viited
Beat Feuz

**Beat Feuz** (sündinud 11. veebruaril 1987 Schangnaus) on Šveitsi mäesuusataja, olümpiavõitja (2022) ja maailmameister (2017).

Juunioride maailmameistrivõistlustel võitis Feuz neli medalit, millest kaks on kuld- ja kaks pronksmedalid. 2007. aasta juunioride MM-il tuli ta kahekordseks juunioride maailmameistriks, võites nii ülisuurslaalomi kui ka kiirlaskumise. Samal aastal sai ta Flachaus peetud juunioride MM-il pronksmedali slaalomis. Veel ühe pronksmedali slaalomis sai ta 2005. aastal Bardonecchias.

2011. aasta MM-il Garmisch-Partenkirchenis jäi Feuzi parimaks kohaks kiirlaskumises saadud üheksas koht. 2015. aasta MM-il Beaver Creekis võitis ta kiirlaskumises pronksmedali.

2017. aasta maailmameistrivõistlustel Sankt Moritzis tuli ta kiirlaskumises maailmameistriks.

2018. aasta taliolümpiamängudel Pyeongchangis võitis ta oma esimese olümpiamedali, kui tuli kiirlaskumises pronksile. Lisaks võitis ta hõbemedali ülisuurslaalomis.

2022. aasta taliolümpiamängudel Pekingis tuli ta kiirlaskumises olümpiavõitjaks.

Feuz osales maailma karikasarjas esimest korda 10. detsembril 2006. Reiteralmis Alpi kahevõistluses, kus ta sai 55 lõpetanu seas 33. koha. Esimest korda jõudis ta poodiumile ja kohe kõige kõrgemale astmele 11. märtsil 2011 Kvitfjellis kiirlaskumises.

## Saavutused
### [[Taliolümpiamängud|Olümpiamängudel]]
* 2018  Pyeongchangis
**  hõbemedal ülisuurslaalomis
**  pronksmedal kiirlaskumises

* 2022  Pekingis
**  **olümpiavõitja** kiirlaskumises

### [[Mäesuusatamise maailmameistrivõistlused|Maailmameistrivõistlustel]]
* 2015  Beaver Creekis
** pronksmedal kiirlaskumises
* 2017  Sankt Moritzis
** **maailmameister** kiirlaskumises
* 2021  Cortina d’Ampezzos
** pronksmedal kiirlaskumises

### Juunioride maailmameistrivõistlustel

* 2005  Bardonecchias 
**  pronksmedal slaalomis
* 2007  Altenmarktis 
**  **juunioride maailmameister** kiirlaskumises
**  **juunioride maailmameister** ülisuurslaalomis 
* 2007  Flachaus 
**  pronksmedal slaalomis 

### [[Maailma karikavõistlused mäesuusatamises|Maailma karikasarjas]]
* Üldkarikas
** 2. koht: 2012
* Alpi kahevõistlus
** 2. koht: 2012
* Ülisuurslaalomi karikas
** 3. koht: 2012
* Kiirlaskumise karikas
** **1. koht**: **2018, 2019, 2020, 2021**
** 2. koht: 2012
Beat Feuz on osalenud (seisuga 7. veebruar 2022) 202 MK-etapil ja jõudnud esikolmikusse 57 korral, neist 16 etappi on ta võitnud.

#### Maailma karikasarja etapivõidud

## Välislingid
* Beat Feuzi koduleht
* Beat Feuz FIS-i kodulehel (fis-ski.com)
Steve Nash

**Stephen John Nash** (sündinud 7. veebruaril 1974 Johannesburgis) on Lõuna-Aafrika Vabariigis sündinud Kanada korvpallitreener ja endine elukutseline korvpallur, kes mängis korvpalliliigas NBA kokku 18 hooaega ja on praegune NBA klubi Brooklyn Netsi peatreener.

## NBA karjäär
Steve Nash alustas karjääri Phoenix Sunsis, kes valis ta 1996. aastal viieteistkümnenda valikuna. Aastatel 1998–2004 mängis Steve Nash Dallas Mavericksi eest, misjärel naasis 2004. aastal esimesse klubisse Phoenix Sunsi. 2012. aastast kuni karjääri lõpuni aastal 2015 mängis Nash Los Angeles Lakersis. 

Viiel hooajal NBA parimaks sööduandjaks kerkinud Nash nimetati aastatel 2005 ja 2006 põhihooaja kõige väärtuslikumaks mängijaks.

NBA karjääri jooksul 10 335 resultatiivset söötu jaganud Nashist on enamat suutnud üksnes John Stockton (15 806) ja Jason Kidd (12 091).

## Klubikarjäär
*Phoenix Suns (1996–1998; 2004–2012)
*Dallas Mavericks (1998–2004)
*Los Angeles Lakers (2012–2015)

## Saavutused
* 2-kordne NBA põhihooaja kõige väärtuslikum mängija (2005, 2006)
* 8 korda valitud NBA tähtede mängule (2002, 2003, 2005–2008, 2010, 2012)
* 3 korda valitud NBA sümboolsesse 1. viisikusse (2005–2007)
* 2 korda valitud NBA sümboolsesse 2. viisikusse (2008, 2010)
* 2 korda valitud NBA sümboolsesse 3. viisikusse (2002, 2003)
* 5-kordne NBA hooaja parim söödumeister (2005–2007, 2010, 2011)

## Viited

## Välislingid
*Steve Nash – NBA.com
*Steve Nash – Basketball-Reference.com
Lohetätoveeringuga tüdruk

**"Lohetätoveeringuga tüdruk"** (rootsi *Män som hatar kvinnor* – "Mehed, kes vihkavad naisi") on Stieg Larssoni 2005. aastal postuumselt avaldatud "Millenniumi" triloogia avateos. 

## Tegelased
* Mikael Blomkvist – ajakirja Millennium toimetuse uurivajakirjanik
* Lisbeth Salander – probleemne nooruk, kes on kriminaalhooldaja valve all. Teenib elatist Milton Securitys
* Henrik Vanger – pensionil olev suurtööstur. Endine Vanger Corporationi tegevjuht
* Harriet Vanger – Henrik Vangeri õetütar
* Martin Vanger – Harrieti vend; Vanger Corporationi tegevjuht
* Gottfried Vanger – Martini ja Harrieti surnud isa
* Isabella Vanger – Gottfried Vangeri abikaasa, Martini ja Harrieti ema
* Cecilia Vanger – Harald Vangeri tütar, Henriku õetütar
* Anita Vanger – Cecilia õde, Harrieti nõbu
* Birger Vanger – Cecilia ja Anita vend

## Eesti keeles
* "Lohetätoveeringuga tüdruk". Kirjastus Varrak. Tallinn 2009. 535-leheküljeline tavaformaadis ja kõvas köites. Rootsi keelest tõlkinud Tõnis Arnover.

## Tunnustus
*2006 – Põhjamaade kriminaalkirjanduse auhind Klaasist Võti

## Välislingid
* "Lohetätoveeringuga tüdruk". Varrak
Leivaste

**Leivaste** oli küla Tartumaal Nõo kihelkonnas, Elva linna lõunapiiril. 1970. aastal oli külas 183 elanikku.

Küla on esmamainitud 1582. aastal (nimega Liewasth). 1976. aastal liideti Leivaste Metsakuru ja Kasekülaga ning tekkis Käärdi alevik.

## Viited
Lastenlinna

**Lastenlinna** ('laste linnus') on Helsingi Ülikooli Keskhaiglale kuuluv lastehaigla Helsingis Taka-Töölö linnaosas.  

Lastenlinna haigla alustas tegevust 1917. aastal Helsingi Kallio linnaosas. Haigla praegune hoone ehitati 1948. aastal. 

Haigla peaarstina aastatel 1920–1963 töötas lastearst Arvo Ylppö.
1945. aasta Kuldgloobuse auhinnad

**1945. aasta Kuldgloobuse auhinnad** olid kolmandad Kuldgloobuse auhinnad. Need jagati välja 1946. aasta märtsis Knickerbocker Hotellis Los Angeleses Californias.

## Võitjad
* Parim film: "Kaotatud nädalavahetus" (*The Lost Weekend*)
* Parim naispeaosa: Ingrid Bergman – *[[The Bells of St. Mary's]]*
* Parim meespeaosa: Ray Milland – "Kaotatud nädalavahetus"
* Parim lavastaja: Billy Wilder – "Kaotatud nädalavahetus"
* Parim naiskõrvalosatäitja: Angela Lansbury – "Dorian Gray portree" (*The Picture of Dorian Gray*)
* Parim meeskõrvalosatäitja: J. Carrol Naish – *[[A Medal for Benny]]*

## Viited

## Välislingid
* The 3st Annual Golden Globe Awards. HFPA
William John Macquorn Rankine

**William John Macquorn Rankine** (5. juuli 1820 Edinburgh – 24. detsember 1872 Glasgow) oli šoti füüsik ja insener.

Ta tegeles termodünaamikaga, eeskätt termodünaamika esimese seadusega. Ta võttis kasutusele termodünaamiline temperatuuriskaala, mis sai tema järgi nimeks Rankine'i skaala.
Mart Kangur

**Mart Kangur** (sündinud 4. mail 1971) on eesti luuletaja, filosoof ja tõlkija. 

## Raamatud
### Proosa
*2005 "Jaak Rand ja teisi jutte" (koos Ivar Ravi ja Jaak Rannaga)

### Luule
*2009 "Kuldne põli"
*2015 "Kõrgusekartus"
*2017 "Liivini lahti"
*2021 "Armkude"
*2021 "Kellegi teisena"
*2024 "Pöörduks"

### Tõlked
*Carl Sagan 2006. *Deemonitest vaevatud maailm: teadus kui küünal pimeduses*. Inglise keelest tõlkinud Mart Kangur, järelsõna kirjutanud Marek Strandberg. Tallinn: Valgus. ISBN 9985681878
*Derrida, Jacques 2011. *Surma and*. Prantsuse keelest tõlkinud ja järelsõna kirjutanud Mart Kangur; toimetanud Margus Ott; kujundanud Sirje Ratso. Tallinn: Tallinna Ülikooli Kirjastus,  (Tallinn: Pakett), 237 lk. ISBN 9789985587287
*Deleuze, Gilles; Guattari, Félix 2017. *Kapitalism ja skisofreenia I. Anti-Oidipus*. Prantsuse keelest tõlkinud Mart Kangur; toimetanud Margus Ott. Tallinn: Tallinna Ülikooli Kirjastus, 620 lk. ISBN 9789985588291. 
*DeLanda, Manuel, 2019. *Intensiivne teadus ja virtuaalne filosoofia*. Inglise keelest tõlkinud Mart Kangur; toimetanud Margus Ott. Tallinn: Tallinna Ülikooli Kirjastus, 371 lk. ISBN 9789985588758.

## Tunnustus
*2005 Betti Alveri kirjandusauhind ("Jaak Rand ja teisi jutte", koos Ivar Ravi ja Jaak Rannaga)
*2010 Tallinna Ülikooli kirjandusauhind (luulekogu "Kuldne põli")
*2014 Ajakirja Looming arvustuseauhind
*2016 Tallinna Ülikooli kirjandusauhind (luulekogu "Kõrgusekartus")
*2016 Juhan Liivi luuleauhind ("tahaks eesti / liivini lahti võtta" eest, Vikerkaar 2015, nr 4/5)
*2018 Eesti Vabariigi kultuuripreemia (luulekogu «Liivini lahti» ning prantsuse filosoofide Gilles Deleuze'i ja Félix Guattari teose "Kapitalism ja skisofreenia I. Anti-Oidipus" tõlge)

*2022 Gustav Suitsu luulepreemia (luulekogu "Armkude" eest)
*2022 Tallinna Ülikooli kirjandusauhind ("Armkude")
* 2025–2027 kirjanikupalk

## Viited

## Välislingid

*Mart Kangur Eesti Kirjanduse Teabekeskuse kodulehel: http://www.estlit.ee/elis/?cmd=writer&id=84332
*Mart Kanguri luuletusi Müürilehes 30. jaanuar 2018
*Mart Kanguri luuletusi ERRi portaalis 30. jaanuar 2018
Debye raadius

**Debye raadiuseks**, ka **Debye pikkuseks** või **Debye ulatuseks**, nimetatakse ulatust, kus liikuvad laengukandjad (elektronid) varjestavad plasmale rakendatud välise elektrivälja. Nimetuse on Debye raadius saanud Hollandi füüsiku ja füüsikalise keemiku Peter Debye järgi. Debye sfääriks nimetatakse mõttelist kera, mille raadiuseks on Debye raadius. Debye raadius väljendab ka elektronide maksimaalset soojusliikumise ulatust. Plasmafüüsikas omab Debye raadiuse mõiste suurt tähtsust. Debye raadius avaldub järgmiselt:

: \lambda_D = \sqrt{\frac{\varepsilon_0 k_B/q_e^2}{n_e/T_e+\sum_{ij} j^2n_{ij}/T_i}}

kus

: λ*D* on Debye raadius (pikkus),
: ε0 on vaakumi dielektriline läbitavus,
: *k**B* on Boltzmanni konstant,
: *q**e* elementaarlaeng,
: *T<sub>e</sub>* ja *T<sub>i</sub>* on vastavalt elektronide ja ioonide temperatuurid
: *n<sub>e</sub>* elektronide kontsentratsioon,
: *n<sub>ij</sub>*ioonide *i* kontsentratsioon, laenguga *jq**e*

Tavaliselt loetakse ioonkomponent antud avaldises tühiseks ja avaldis lihtsustub (selle lihtsustuse eelduseks on ioonide tühiselt väike liikuvus võrreldes elektronidega):

: \lambda_D = \sqrt{\frac{\varepsilon_0 k_B T_e}{n_e q_e^2}}
Piret Pormeister

**Piret Pormeister** (sündinud 16. mail 1985) on eesti suusataja.

Ta on Eestit esindanud 2006. aasta taliolümpiamängud‎el, 2007. aasta põhja suusaalade maailmameistrivõistlustel, 2011. aasta põhja suusaalade maailmameistrivõistlustel, 2010.–2011. ja 2011.–2012. aasta maailma karikasarjas murdmaasuusatamises.

## Välislingid
*Gunnar Press, Piret Pormeister: «Mul on eesmärgipõhine elu.» Õhtuleht, 27. oktoober 2005
*Jaan Martinson, Piret Pormeister: "Tean, milline meeldiv tunne on medalile sõita." Õhtuleht, 30. oktoober 2007
*Veiko Visnapuu, Piret Pormeister: tavainimese elu mulle ei sobi, sest naudin sporti, Eesti Päevaleht, 1. november 2007 
*
Aardla tänav

**Aardla tänav** (varem **Ardla tänav** ja **Pargi tänav**) on tänav Tartus, mille pikkus on 3,2 km.

Aardla tänava risttänavad on Tähe tänav, Võru tänav, Raudtee tänav, Lääneringtee, Riia tänav.

Nimi tuleneb Aardla jõest.

## Hooned

Elamu Tartus Aardla 3.JPG|Aardla 3
Aardla19 1.JPG|Ridaelamu, Aardla 19
Mandžuuria kriis

**Mandžuuria kriis** (1931–1932), tuntud ka kui **Mukdeni intsident**, oli Jaapani sõjaväelaste lavastatud sündmus. Intsidendi ettekäändel tungis Jaapan Mandžuuriasse. Kriisi tulemusel langes Mandžuuria Jaapani kontrolli alla ja Jaapan lahkus Rahvasteliidust.

18. septembril 1931 lõhkas leitnant Kawamoto Suemori väikse koguse dünamiiti Jaapanile kuulunud Lõuna-Mandžuuria raudtee juures Mukdeni lähedal (tänapäeval Shenyang). Kuigi plahvatus oli nõrk ja kahjustused väiksed (rong läbis selle raudteelõigu loetud minutite pärast), süüdistas Jaapani armee juhtumis Hiina dissidente ning tungis piirkonda sisse, mis viis Mandžuuria okupeerimiseni ja Jaapani marionettriigi Mandžukuo loomiseni kuus kuud hiljem. Selline võte jõudis varsti maailma avalikkuse ette ning Jaapan sattus diplomaatilisse isolatsiooni ning lahkus Rahvasteliidust. 

## Viited
Tšuangistika

**Tšuangistika** või tšuangopoloogia (tšuangi keeles *cang’yoz*) on teadusharu, mis uurib tšuangi keeli ja kirjandust, samuti tšuangi kultuuri. 

Tšuangopoloogia rajajaks peetakse hiina ajaloolast ja etnoloogi Huang Xianfani (1899–1982). 

## Viited

## Välislingid
*The Zhuang Study Centre of Guang Xi University For Nationalities
Poks 2012. aasta suveolümpiamängudel

**[[2012. aasta suveolümpiamängud|30. suveolümpiamängude]]** võistlused poksis toimusid 28. juulist 12. augustini Londonis Suurbritannias. Võistluspaigaks oli näitusekeskus ExCeL London. 

Võisteldi kümnes kaalukategoorias. Esimest korda võistlesid ka naised. Neil oli kolm kaalukategooriat. Võistlejaid oli 286 (neist 250 meest ja 36 naist).

Novembris 2011 väideti BBC saates "Newsnight", et Aserbaidžaan maksis Rahvusvahelisele Poksiliidule (AIBA) 2 kuldmedali eest Londoni olümpiamängudel 9 miljonit dollarit. AIBA eitas seda, kuid alustas uurimist, nagu ka ROK.

## Välislingid
*https://archive.today/20120525162218/www.london2012.com/boxing
Östersundi vald

**Östersundi vald** on 2. järgu haldusüksus Rootsis Jämtlandi läänis. 

Östersundi valla keskus on Östersund. 

## Sõpruslinnad
Östersundil on kaks sõpruslinna:
*  Trondheim, Norra *(alates 1946)*
*  Sanok, Poola

## Välislingid
*Valla koduleht
Hammaste valgendamine

**Hammaste valgendamine** on protseduur hammaste värvuse muutmiseks heledamaks. Lisaks ravitöödele on hambaravis olemas ka rida esteetilisi teenuseid. Nende alla käib näiteks hammaste valgendamine, kus lühikese protseduuri järel muutuvad hambad mitme tooni võrra heledamaks. Lõpptulemus püsib mitmeid kuid.

Hambaid valgendatakse hambaarsti juures kas laseriga või nõrkade hapetega geeli kujul. Valgendamisega peaksid hambad valgenema 2–3 tooni võrra, kuid pikema perioodi jooksul on võimalik valgendada hambaid ka mitu tooni rohkem. Igasugune hammaste valgendamine võib endaga kaasa tuua nii hammaste kui ka igemete tavalisest suurema tundlikkuse.

Hammaste kolletumise ja tuhmumise põhjuseid on mitmeid. Kaasasündinud omadused, suitsetamine, kohvijoomine, veinijoomine ja vale harjamise tehnika on peamised põhjused hammaste värvumisel kollakaks või hallikaks.

## Vaata ka
* Hambaravi
* Soodapesu

## Viited

## Välislingid
* Hammaste valgendamine laseri abil
* Hammaste valgendamine
1946. aasta Kuldgloobuse auhinnad

**1946. aasta Kuldgloobuse auhinnad** olid kolmandad Kuldgloobuse auhinnad. Need jagati välja 1947. aasta 26. märtsis Hollywood Roosevelt Hotellis Los Angeleses Californias.

## Võitjad
* Parim film: "Meie elu parimad aastad" (*The Best Years of Our Lives*)
* Parim naispeaosa: Rosalind Russell – *Sister Kenny*
* Parim meespeaosa: Gregory Peck – *The Yearling*
* Parim lavastaja: Frank Capra – "See imeilus elu" (*It's a Wonderful Life*)
* Parim naiskõrvalosatäitja: Anne Baxter – *The Razor's Edge*
* Parim meeskõrvalosatäitja: Clifton Webb – *The Razor's Edge*
* *Best Film Promoting International Understanding*: *The Last Chance*
* *Special Achievement Award*: Harold Russell - "Meie elu parimad aastad"

## Viited

## Välislingid
* The 4st Annual Golden Globe Awards. HFPA
B-Real

**B-Real** (kodanikunimega **Louis Freese**; sündinud 2. juunil 1970) on USA räppar.

B-Reali isa on Mehhiko päritolu ja ema Kuuba päritolu. Ta kukkus gümnaasiumist välja ning kohtus räpiansambli Cypress Hill tulevaste liikmete, Sen Dogi ja Mellow Man Ace'iga. Bloodsi tänavajõuguga seotud Sen Dog tutvustas jõugule ka B-Reali. 

Peagi hakkas B-Real narkodiileriks. Tema diilerikarjäär lõppes 1988. aastal, kui teda tulistati kopsu.

B-Real on kuulsust kogunud ühislooga "Vato", kus esines ka Snoop Dogg.
Kastani tänav (täpsustus)

**Kastani tänav** on paljudes Eesti asulates.
*Kastani tänav Abja-Paluoja linnas
*Kastani tänav Aegviidu alevis 
*Kastani tänav Ambla alevikus
*Kastani tänav Audru alevikus
***[[Kastani tänav (Haapsalu)|Kastani tänav]]** Haapsalu linnas
*Kastani tänav Hagudi alevikus
*Kastani tänav Juuru alevikus
*Kastani tänav Keila linnas
*Kastani tänav Kiviõli linnas
*Kastani tänav Kohtla-Järve linnas
*Kastani tänav Kuressaare linnas
*Kastani tänav Mustvee linnas 
*Kastani tänav Märjamaa alevis
*Kastani tänav Narva linnas
*Kastani tänav Otepää linnas
***[[Kastani tänav (Paide)|Kastani tänav]]** Paide linnas 
*Kastani tänav Põltsamaa linnas 
*Kastani tänav Põlva linnas
*Kastani tänav Pärnu linnas
*Kastani tänav Rapla linnas
***[[Kastani tänav (Räpina)|Kastani tänav]]** Räpina linnas
*Kastani tänav Salme alevikus
***[[Kastani tänav (Tallinn)|Kastani tänav]]** Tallinna linnas
*Kastani tänav Tapa linnas
***[[Kastani tänav]]** Tartu linnas
*Kastani tänav Tiheda külas (Kasepää vald)
*Kastani tänav Türi linnas
***[[Kastani tänav (Viljandi)|Kastani tänav]]** Viljandi linnas
*Kastani tänav Viru-Jaagupi alevikus
*Kastani tänav Võhma linnas
*Kastani tänav Väimela alevikus

## Vaata ka
*Kastani puiestee
1947. aasta Kuldgloobuse auhinnad

**1947. aasta Kuldgloobuse auhinnad** olid viiendad Kuldgloobuse auhinnad. Need anti üle 1948. aasta 10. märtsil Hollywood Roosevelt Hotellis Los Angeleses Californias.

## Võitjad
* Parim film: "Džentelmenlik kokkulepe" ("Gentleman's Agreement")
* Parim naispeaosa: Rosalind Russell – "Mourning Becomes Electra"
* Parim meespeaosa: Ronald Colman – "A Double Life"
* Parim lavastaja: Elia Kazan – "Džentelmenlik kokkulepe" 
* Parim naiskõrvalosatäitja: Celeste Holm – "Džentelmenlik kokkulepe" 
* Parim meeskõrvalosatäitja: Edmund Gwenn – "34. tänava ime" ("Miracle on 34th Street") 
* Parim stsenaarium: George Seton – "34. tänava ime"
* Parim muusika: Max Steiner – "Elu koos isaga" ("Life With Father")
* Parim operaatoritöö: Jack Cardiff – "Black Narcissus"
* *Most Promising Newcomer - Male*: Richard Widmark – "Surmaga silmitsi" ("Kiss of Death")
* *Most Promising Newcomer - Female*: Lois Maxwell – "That Hagen Girl"
* *Special Award - Best Juvenile Actor*: Dean Stockwell – "Džentelmenlik kokkulepe"
* *Special Achievement Award*: Walt Disney – "Bambi"

## Välislingid
* The 5st Annual Golden Globe Awards. HFPA
Kano

**Kano** on Nigeeria suuruselt teine linn, Kano osariigi pealinn.

13. aprillil 2007 lasti linnas hommikupalvuse ajal mošees maha tuntud imaam Ustaz Ja'afar Adam ja üks tema kaaslane.

20. jaanuaril 2012 toimusid linnas korrakaitse- ja julgeolekuametkondade vastu suunatud pommirünnakud, mille sihtmärkideks olid neli politseijaoskonda, riikliku julgeolekuteenistuse peakorter ja immigratsiooniamet. Hukkus üle 150 inimese. Vastutuse võttis terroristlik islamirühmitus Boko Haram.

## Välislingid
* 29. november 2014. *[[Reuters]]*. Friday's mosque attack killed 100, wounded 135 in Nigeria's Kano - state governor (*inglise keeles*)
1948. aasta Kuldgloobuse auhinnad

**1948. aasta Kuldgloobuse auhinnad** olid kuuendad Kuldgloobuse auhinnad. Need jagati välja 1949. aasta 16. märtsis Hollywood Roosevelt Hotellis Los Angeleses Californias.

## Võitjad
* Parim film: "Johnny Belinda" ja "Sierra Madre aare"
* Parim naispeaosa: Jane Wyman – "Johnny Belinda" 
* Parim meespeaosa: Laurence Olivier – "Hamlet"
* Parim lavastaja: John Huston – "Sierra Madre aare" (*The Treasure of the Sierra Madre*)
* Parim naiskõrvalosatäitja: Ellen Corby – *I Remember Mama* 
* Parim meeskõrvalosatäitja: Walter Huston – "Sierra Madre aare"
* Parim stsenaarium: Richard Schweizer - *The Search*
* Parim muusika: Brian Easdale - *The Red Shoes* 
* Parim operaatoritöö: Gabriel Figueroa – *La perla*
* *Promoting International Understanding*: Fred Zinnemann – *The Search*
* *Special Award - Best Juvenile Actor*: Ivan Jandl – *The Red Shoes*

## Viited

## Välislingid
* The 6st Annual Golden Globe Awards. HFPA